મૈત્રી રાખવી હોય તો ત્રણ વસ્તુનો સંકોચ રાખવાનો નહીં. પૈસા, સમય અને શક્તિ ! તમે એનો સતત વિચાર કરતાં રહો અને કંજૂસાઈ કરો તો ન ચાલે. મૈત્રીનું મૂલ્ય એથી ઘણું વિશેષ છે. મૈત્રી હોય કે કોઈ પણ માનવીય સંબંધ હોય તે એકમાર્ગી ટકી ન શકે. મૈત્રીના ગાઢ સંબંધમાં કોણે કેટલું કર્યું, કોને કેટલું આપ્યું એની ગણતરી ન હોય ! મૈત્રી એ કંઈ દુનિયાદારીનો વ્યાવહારિક સંબંધ નથી. એથી ઘણો અદકેરો પ્રેમભીનો સંબંધ છે. મૈત્રીનો ઉત્તમ પ્રકાર એ ગણાય કે જેમાં બે વ્યક્તિ પરસ્પર ઘણી આશા રાખતી હોય પણ કદી એની માંગણી કરતી ન હોય. મૈત્રી એ તો શીળી છાયા આપતું વૃક્ષ છે. મૈત્રી ઉદાર હોય છે. એ દોસ્તને જેવો છે એવો જ સ્વીકારી લે છે અને ચાહે છે. તમે મિત્રોની ખામીઓ સ્વીકારો અને તેઓ તમારી ખાસિયતો અને વિચિત્રતાઓ સહી લેશે. મૈત્રીઓ અર્થ જ આ છે.